- 6 — 



i 



mange af disse mon vilde findes voksende paa et saa snævert Om- 

 raade som Tunø er og hvilke vilde mangle? Øen har ikke forhen 

 været underkastet nogen botanisk Undersøgelse. Vel har enkelte 

 af vore Botanikere: Prof. Jul. Lassen og Prof. C. H. Osten- 

 feld sat Fod paa Øen, men deres Ophold har været af saa kort 

 Varighed, at der ikke har været Lejlighed til at gøre Notater. 



Med Hensyn til Spørgsmaalet Lighed mellem Vegetationen 

 paa Tunø og henholdsvis Samsø og Dele af Jyllands Østkyst, da 

 havde jeg allerede, inden jeg begav mig derover, noteret nogle 

 faa Planter, som der var en vis Mulighed for at finde. Det var 

 Klinteplanterne: Hjorterod, Blodrød Storkenæb, Knopnel- 

 like og Glat Rottehale og Syltengsplanten : Stilkløs Kile- 

 bæger, jeg nærmest havde tænkt paa. At der fandtes Klinter 

 paa Øen, vidste jeg fra Rejser Kalundborg — Aarhus, hvor Dam- 

 peren passerer Øen paa ret nært Hold, om der derimod var Loka- 

 litet for Halymus, kunde jeg forud ikke vide. Hjorterod findes 

 paa Sejrø, Musholm og Samsø, paa Refsnæs og i Odsherred; Blod- 

 rød Storkenæb findes i Nordsjælland, Nordfyn, Samsø, Læsø og i 

 Jylland ned til Aarhus; Knopnellike kendes fra Samsø, Mols og 

 Refsnæs, og Glat Rottehale vokser i det nordlige Jylland til Aar- 

 hus, Nordfyn og Nordsjælland; Halymus portulacoides findes kun 

 paa Samsø. For den sidste var der ingen Lokalitet paa Tunø, og 

 af de andre 4 fandtes kun Tunica proliféra. Til Gengæld fandtes 

 Medicago minima, der ligeledes kendes fra flere nærliggende Steder: 

 Samsø, Refsnæs, Grenaaegnen. Af Interesse var ogsaa, at Pulsa- 

 tilla pratensis vokser paa Tunø. -Efter det Kendskab, man forud 

 havde til denne og P. vulgaris' Udbredelse her i Landet (se C. H. 

 Ostenfeld: Anemone- og Kobjælde- Arternes Udbredelse i Dan- 

 mark; Biologiske Arbejder tilegnede Eug. Warming), maatte 

 man snarere vente at træffe sidstnævnte Art. Potentilla minor, som 

 ogsaa findes paa Tunø, har en saa sparsom og spredt Udbredelse 

 her i Landet, at man ikke kan pege paa noget særligt Udbredelses- 

 Omraade. Tunø kan vel omtrent betegne det midterste Voksested 

 her i Danmark. 



En Optælling af de Arter, jeg har noteret fra Tunø, giver 

 Tallet 383, heri ikke medtalt en Del træagtige Planter, som mer 

 eller mindre sikkert er plantede. Medregnes disse, naas Tallet: 412. 

 Af ovennævnte 383 er de 376 fælles med Samsø; de 7, der mangler 

 paaSamsø, er: Galium harcynicum, Platanthera bifolia, Potentilla 

 minor. Prunus avium, Pulsatilla pratensis, Salix pentandra, Vac- 



